title: Boshqa xarajatlarga quyidagilar kiradi
text: Boshqa xarajatlarga quyidagilar kiradi:
  1) soliq to‘lovchining faoliyatini amalga oshirish uchun chet yuridik yoki jismoniy shaxslar
  bajargan ishlar va xizmatlar qiymati, bularga quyidagilar kiradi:
  mahsulot ishlab chiqarish (tayyorlash) bo‘yicha ayrim operatsiyalarni bajarish, ishlar bajarish,
  xizmatlar ko‘rsatish, xom ashyoga (materiallarga) ishlov berish, belgilangan texnologik jarayonlarga
  rioya etilishi ustidan nazorat qilish, asosiy vositalarga texnik xizmat ko‘rsatish va boshqa shu kabi
  ishlar;
  chet yuridik va jismoniy shaxslarning transport xizmatlari;
  ishlab chiqarish jarayonida ishtirok etish uchun yoki soliq to‘lovchining faoliyati bilan bog‘liq
  boshqa vazifalarni bajarish uchun chet yuridik shaxslar tomonidan xodimlarni (texnik personalni)
  taqdim etishga doir xizmatlar uchun xarajatlari;
  2) asosiy vositalar va boshqa mol-mulkni ish holatida saqlash xarajatlari (texnik ko‘rik
  va qarov, o‘rtacha, joriy hamda butkul ta’mirlash xarajatlari). Asosiy vositalarni kapital ta’mirlashni
  amalga oshirish xarajatlarining bir maromda kiritib borilishini ta’minlash uchun soliq to‘lovchi asosiy
  vositalarning kelgusi ta’mirlanishi uchun belgilangan tartibda zaxiralar tashkil etishga haqli;
  3) ijara to‘lovlari, shuningdek ijaraga olingan asosiy vositalarni saqlab turish bilan bog‘liq
  xarajatlar;
  4) konservatsiyaga qo‘yilgan ishlab chiqarish quvvatlari va ob’ektlarini saqlash xarajatlari
  (boshqa manbalar hisobiga qoplanadigan xarajatlardan tashqari);
  5) mahsulotni sertifikatlashtirish, litsenziyalarga va boshqa ruxsat beruvchi hujjatlarga haq
  to‘lash xarajatlari, shuningdek tovarlarni (ishlarni, xizmatlarni) ekspertizadan o‘tkazish bilan
  bog‘liq xarajatlar;
  6) mahsulotni sotish bozorlarini o‘rganish xarajatlari;
  7) inventarni, xo‘jalik anjomlarini va maxsus ish kiyimlarini yuvish, tuzatish hamda
  dezinfektsiya qilish xarajatlari summasi yoki ularga to‘langan haq;
  8) qat’iy hisobotdagi blanklarni, kvitantsiyalar va boshqa hujjatlarni tayyorlash xarajatlari
  summasi yoki ularni olish uchun to‘langan haq;
  9) tushumni inkassatsiya qilish xarajatlari;
  10) reklama uchun xarajatlar;
  11) qo‘shilgan qiymat solig‘i va aktsiz solig‘ini kiritgan holda mahsulotni (ishlarni, xizmatlarni)
  realizatsiya qilish tushumi hajmining bir foizi doirasida vakillik xarajatlari. Vakillik xarajatlariga
  soliq to‘lovchining o‘zaro hamkorlik o‘rnatish yoki uni saqlab turish, shuningdek soliq to‘lovchining
  boshqaruv va nazorat organlari majlislariga kelgan ishtirokchilarni qabul qilish hamda ularga xizmat
  ko‘rsatish maqsadlarida qiladigan xarajatlari kiradi. Bu xarajatlar mazkur shaxslarning rasmiy
  qabulini o‘tkazish, ularni transport bilan ta’minlash, muzokaralar vaqtida bufet (furshet) xizmati
  ko‘rsatish xarajatlari, ziyofatlar va bo‘sh vaqtni tashkil etish, soliq to‘lovchining shtatida
  turmagan tarjimonlar xizmatiga haq to‘lash xarajatlaridir;
  12) kafolatli xizmat muddati belgilangan buyumlarni kafolatli ta’mirlash va ularga
  kafolatli xizmat ko‘rsatish xarajatlari;
  13) telekommunikatsiyalar va pochta xizmatlari uchun to‘lanadigan haq;
  14) xizmat safarlari uchun xarajatlar:
  a) tasdiqlovchi hujjatlar asosida xizmat safarlari joyiga borish va qaytib kelish uchun
  haqiqatda qilingan xarajatlar, shu jumladan joyni band qilib qo‘yish haqi. Yo‘l hujjatlari bo‘lmagan
  taqdirda, xarajatlar temir yo‘l transportidagi (yoki agar temir yo‘l aloqasi bo‘lmasa, shaharlararo
  avtobusdagi) yo‘l haqi qiymati miqdorida, lekin aviachipta qiymatining 30 foizidan ko‘p bo‘lmagan
  miqdorda chegirib tashlanadi;
  b) O‘zbekiston Respublikasi doirasida tasdiqlovchi hujjatlar asosida joyni ijaraga olish uchun
  haqiqatda qilingan xarajatlar, shu jumladan joyni band qilib qo‘yish xarajatlari. Yashaganlikni
  240
  tasdiqlovchi hujjatlar bo‘lmasa, mazkur xarajatlar qonun hujjatlarida belgilangan normalar doirasida
  chegirib tashlanadi. O‘zbekiston Respublikasi hududidan tashqariga chiqilganda joyni ijaraga olish
  uchun qilingan xarajatlar qonun hujjatlarida belgilangan normalar doirasida chegiriladi;
  v) xizmat safarida bo‘lingan vaqt uchun qonun hujjatlarida belgilangan normalar doirasida
  to‘lanadigan kundalik xarajatlar uchun haq (sutkalik pullar);
  g) qonun hujjatlarida belgilangan va hujjatlar bilan tasdiqlangan boshqa xarajatlar;
  15) O‘zbekiston Respublikasi Vazirlar Mahkamasining qaroriga binoan amalga oshiriladigan
  kompensatsiya to‘lovlari;
  16) soliq to‘lovchining faoliyatida talab etiladigan boshqa shaharlik, chet ellik mutaxassislarni
  ishga taklif qilish bilan bog‘liq xarajatlar;
  17) auditorlik tekshiruvlari bo‘yicha xarajatlar;
  18) maslahat, axborot xizmatlariga, shuningdek buxgalteriya hisobini yuritish va qayta tiklash
  bo‘yicha xizmatlarga haq to‘lash;
  19) bank va depozitariy xizmatlariga haq to‘lash;
  20) soliq to‘lovchining faoliyatida zarur bo‘lgan kadrlarni tayyorlash va qayta tayyorlash
  xarajatlari;
  21) qonun hujjatlariga muvofiq amalga oshiriladigan hamda soliq to‘lovchining xarajatlariga
  kiritiladigan byudjetga va davlat maqsadli jamg‘armalariga to‘lanadigan soliqlar, boshqa majburiy
  to‘lovlar;
  22) xalqaro tashkilotlarga to‘lanadigan badallar, agar bunday badallarni to‘lash soliq
  to‘lovchi faoliyatni amalga oshirishi uchun yoki O‘zbekiston Respublikasi Hukumati qarorlariga
  binoan majburiy shart bo‘lsa;
  23) mehnat sharoitlarini muhofaza qilish va ta’minlash, texnika xavfsizligi, yong‘inga
  qarshi va soqchilik muhofazasini hamda texnikaviy foydalanish qoidalarida nazarda tutilgan boshqa
  maxsus talablarni ta’minlash xarajatlari;
  24) litsenziya bitimlariga ko‘ra huquq egasi bilan shartnoma bo‘yicha elektron-hisoblash
  mashinalari va ma’lumotlar bazalari dasturlaridan foydalanish huquqini olish bilan bog‘liq xarajatlar.
  Mazkur xarajatlarga elektron-hisoblash mashinalari va ma’lumotlar bazalari uchun dasturlarni
  yangilashga doir xarajatlar ham kiradi;
  25) intellektual faoliyat natijalariga bo‘lgan huquqlardan va xususiy alomatlarni aks ettiruvchi
  vositalardan (xususan, ixtirolarga, sanoat namunalariga va intellektual mulkning boshqa turlariga
  bo‘lgan patentlardan yuzaga keladigan huquqlardan) foydalanganlik uchun davriy (joriy) to‘lovlar;
  26) buxgalteriya hisobotini e’lon qilish, shuningdek boshqa axborotni, agar qonun hujjatlarida
  ularni e’lon qilishni (oshkor qilishni) amalga oshirish majburiyati soliq to‘lovchining zimmasiga
  yuklangan bo‘lsa, e’lon qilish va boshqacha tarzda oshkor qilish xarajatlari;
  27) xodimning mehnatda jarohatlanishi yoki uning sog‘lig‘iga boshqacha tarzda shikast
  yetkazilishi yoxud xodim oila a’zosining vafoti munosabati bilan beriladigan yoki xodimning vafoti
  munosabati bilan oila a’zolariga beriladigan moddiy yordam;
  28) qonun hujjatlariga muvofiq bolani ikki yoshga to‘lguniga qadar parvarishlash bo‘yicha
  har oylik nafaqani to‘lash xarajatlari;
  29) qonun hujjatlariga muvofiq qayta tashkil etilishi, xodimlar (shtatlar) sonining qisqarishi
  munosabati bilan ozod etiladigan xodimlarga to‘lovlar;
  30) tibbiy yordam punktini saqlab turish xarajatlari, xodimlarni tibbiy ko‘rikdan o‘tkazganlik
  va profilaktika tadbirlari uchun tibbiyot muassasalariga to‘lanadigan haq;
  31) sog‘liqni saqlash ob’ektlari, qariyalar va nogironlar uylari, sog‘lomlashtirish oromgohlari,
  madaniyat hamda sport ob’ektlari, xalq ta’limi ob’ektlari, shuningdek, uy-joy fondi ob’ektlari
  ta’minotiga doir xarajatlar (shu jumladan, amortizatsiya ajratmalari va barcha turdagi ta’mirlash
  ishlarini o‘tkazish xarajatlari);
  32) ixtiyoriy sug‘urta uchun mahsulotni (ishlarni, xizmatlarni) realizatsiya qilishdan
  qo‘shilgan qiymat solig‘i va aktsiz solig‘ini qo‘shgan holda tushgan tushum hajmining 2 foizi
  doirasidagi ajratmalar, sug‘urta mukofotlari summalari bundan mustasno;
  241
  33) mol-mulkni sug‘urta qilish va hayotni uzoq muddatli sug‘urta qilish bo‘yicha sug‘urta
  mukofotlari summalari;
  34) sug‘urtaning majburiy turlariga ajratmalar;
  35) atrof muhitni ifloslantirganlik va chiqindilarni joylashtirganlik uchun qonun hujjatlarida
  belgilangan normalar doirasida kompensatsiya to‘lovlari;
  36) faoliyat bilan bog‘liq ilmiy-tadqiqot va tajriba-konstruktorlik ishlanmalari uchun
  xarajatlar, bundan asosiy vositalarni sotib olish, ularni o‘rnatish hamda kapital tusdagi boshqa
  xarajatlar mustasno. Loyiha-smeta hujjatlari, bajarilgan ishlar dalolatnomasi va tegishli ilmiy-
  tadqiqot, loyihalash, izlanish hamda tajriba-konstruktorlik ishlari o‘tkazilganligini tasdiqlovchi
  boshqa hujjatlar bunday xarajatlarni chegirmalar jumlasiga kiritish uchun asos bo‘ladi;
  37) ishlab chiqarish tusidagi ixtirochilik, ratsionalizatorlik, tajriba-eksperimental ishlarini
  o‘tkazish, ixtirochilik va ratsionalizatorlik takliflari bo‘yicha modellar va namunalarni tayyorlash
  hamda ularni sinash, ixtirochilik va ratsionalizatorlik bo‘yicha ko‘rgazmalar va ko‘riklar, tanlovlar
  tashkil etish, ixtirochilik va ratsionalizatorlik bo‘yicha boshqa tadbirlar, mualliflik haqini to‘lash,
  yangi texnologiyalar yaratish hamda qo‘llanilayotgan texnologiyalarni takomillashtirish, yangi
  turdagi xom ashyo va materiallarni yaratish, ishlab chiqarishni qayta jihozlash xarajatlari;
  38) soliq to‘lovchi tomonidan geologik tadqiqotlar va tabiiy resurslarni qazib olish bo‘yicha
  tayyorgarlik ishlari uchun amalga oshirilgan, jami daromaddan keyingi yillar mobaynida bir
  maromda yiliga 15 foizdan oshmagan miqdorda chegirib tashlanadigan xarajatlar;
  39) qazib oluvchi tarmoqlarda xarajatlarni qoplashning belgilangan muddati mobaynida teng
  ravishda ishlab chiqarish tannarxiga yoki qazib olingan mahsulotning hajmiga va miqdoriga
  mutanosib ravishda hisobdan chiqariladigan tayyorgarlik ishlariga doir xarajatlar;
  40) zararlar va yo‘qotishlar:
  a) bekor qilingan ishlab chiqarish buyurtmalari bo‘yicha;
  b) tara bilan bog‘liq operatsiyalar bo‘yicha;
  v) umidsiz qarzdorlikni hisobdan chiqarishdan ko‘rilgan zararlar, bundan shubhali qarzlar
  bo‘yicha tashkil etilgan zaxira hisobiga hisobdan chiqarish mustasno;
  g) hisobot yilida aniqlangan o‘tgan yillardagi operatsiyalar bo‘yicha xarajatlar va zararlar,
  bundan chegirib tashlanmaydigan xarajatlar va zararlar mustasno;
  d) tabiiy ofatlar (ishlab chiqarish zaxiralari, tayyor mahsulotlar va boshqa moddiy
  boyliklarning nobud bo‘lishi hamda buzilishi, ishlab chiqarishning to‘xtashi oqibatidagi yo‘qotishlar
  va boshqalar) tufayli ko‘rilgan o‘rni qoplanmaydigan yo‘qotishlar va zararlar, shu jumladan tabiiy
  ofatlar oqibatlarini oldini olish yoki ularni bartaraf etish bilan bog‘liq xarajatlar;
  e) O‘zbekiston Respublikasi Prezidenti yoki O‘zbekiston Respublikasi Vazirlar
  Mahkamasining qarori asosida mol-mulkni bepul topshirishdan ko‘rilgan zararlar, shuningdek
  telekommunikatsiyalar tarmoqlarida tezkor-qidiruv tadbirlari tizimining texnik vositalarini bepul
  topshirishdan hamda ulardan bepul foydalanish va ularga xizmat ko‘rsatishdan ko‘rilgan zararlar;
  j) uch yildan ortiq foydalanilgan asosiy vositalarni realizatsiya qilishdan ko‘rilgan zararlar;
  z) asosiy vositalarni har yili amalga oshiriladigan qayta baholash natijasida vujudga keladigan
  ilgarigi qo‘shimcha baholashdan (bahoning arzonlashtirilgan summasidan) olinadigan o‘sishdan
  ortadigan bahoni arzonlashtirish summasi;
  i) yaroqsiz mahsulotdan ko‘rilgan yo‘qotishlar;
  k) ichki ishlab chiqarish sabablariga ko‘ra bekor turib qolishlardan ko‘rilgan yo‘qotishlar;
  l) tashqi sabablarga ko‘ra (yuridik shaxsning aybisiz) bekor turib qolishlardan ko‘rilgan,
  aybdorlar tomonidan kompensatsiya qilinmaydigan yo‘qotishlar;
  41) kreditlar (zayomlar) bo‘yicha foizlar, bundan investitsiya davrida kapital qo‘yilmalar
  tarkibiga kiruvchi investitsiyalar uchun olingan kreditlar va zayomlar bo‘yicha foizlar mustasno;
  42) kredit shartnomasida nazarda tutilgan stavkalar doirasida muddati o‘tgan va uzaytirilgan
  kreditlar (zayomlar) bo‘yicha foizlar, bundan investitsiya davrida kapital qo‘yilmalar tarkibiga
  kiruvchi investitsiyalar uchun olingan kreditlar va zayomlar bo‘yicha foizlar mustasno;
  242
  43) valyuta hisobvaraqlari, shuningdek chet el valyutasidagi operatsiyalar bo‘yicha kursdagi
  salbiy farq, bu farq buxgalteriya hisobi to‘g‘risidagi qonun hujjatlariga muvofiq quyidagi hollarda
  jami daromaddan chegirib tashlanadi:
  chet el valyutasi mulk huquqining ushbu chet el valyutasiga o‘tishi sanasidagi holatga ko‘ra
  O‘zbekiston Respublikasi Markaziy banki tomonidan belgilangan kursdan past narxda sotilganda;
  chet el valyutasi mulk huquqining ushbu chet el valyutasiga o‘tishi sanasidagi holatga ko‘ra
  O‘zbekiston Respublikasi Markaziy banki tomonidan belgilangan kursdan yuqori narxda sotib
  olinganda;
  chet el valyutasi kursining o‘zgarishi munosabati bilan tegishli hisobot davri uchun balansning
  valyuta moddalari qayta baholanganda.
  Tovarlarga (ishlarga, xizmatlarga) chet el valyutasida baho belgilaydigan, biroq o‘zaro hisob-
  kitoblarni milliy valyutada amalga oshiradigan soliq to‘lovchilar uchun tovarlar (ishlar, xizmatlar)
  realizatsiya qilingan sanadan ushbu tovarlar (ishlar, xizmatlar) uchun haq to‘langan sanagacha
  bo‘lgan davrda O‘zbekiston Respublikasi Markaziy banki belgilagan kursdagi o‘zgarish munosabati
  bilan yuzaga keluvchi salbiy farq tovarlar (ishlar, xizmatlar) uchun haq to‘langan sanadagi holatga
  ko‘ra jami daromaddan chegirib tashlanadi;
  44) o‘zining qimmatli qog‘ozlarini chiqarish va tarqatish bilan bog‘liq xarajatlar;
  45) moliyaviy ijara, shu jumladan lizing bo‘yicha ijaraga beruvchining (lizing beruvchining)
  foizli daromadi bo‘lgan mablag‘larni to‘lashga doir xarajatlar;
  46) soliq to‘lovchi tomonidan chiqarilgan obligatsiyalar va boshqa qarz qimmatli qog‘ozlari
  bo‘yicha foizlar tarzidagi xarajatlar;
  47) favqulodda zararlar. Favqulodda zararlar – soliq to‘lovchilarning odatdagi faoliyati
  doirasidan chetga chiquvchi voqealar yoki operatsiyalar natijasida vujudga keladigan va ro‘y berishi
  kutilmagan odatdan tashqari xarajatlarning moddalaridir. U yoki bu modda favqulodda zararlar
  moddasi sifatida aks ettirilishi uchun u quyidagi mezonlarga javob berishi kerak:
  yuridik shaxsning odatdagi xo‘jalik faoliyati uchun xos bo‘lmasligi;
  bir necha yil mobaynida takrorlanmasligi;
  48) ixtiyoriy tugatilayotgan tadbirkorlik sub’ektining muassislari (ishtirokchilari) tomonidan
  uning majburiyatlarini bajarish uchun yo‘naltiriladigan mablag‘lar. Ixtiyoriy tugatish qonun
  hujjatlarida belgilangan muddatlarda tugallanmagan yoki tugatish tartib-taomili to‘xtatilgan va
  faoliyat qayta tiklangan taqdirda ushbu mablag‘lar chegirib tashlanadigan xarajatlar sifatida
  qaralmaydi.
  Xarajatlar ular yuzaga kelgan paytda, joriy hisobot davrida soliq solinadigan bazani hisoblab
  chiqarishda chegirilmaydi, ular keyingi davrlarda, soliq to‘lovchining hisob siyosati bilan
  belgilangan, lekin o‘n yildan ko‘p bo‘lmagan muddat ichida chegirilishi lozim. Bunday xarajatlarga
  quyidagilar kiradi:
  1) yangi ishlab chiqarishlar, tsexlar, agregatlarni, shuningdek seriyali va ommaviy ishlab
  chiqariladigan yangi mahsulot turlarini hamda texnologik jarayonlarni o‘zlashtirish xarajatlari;
  2) barcha turdagi asbob-uskunalar va texnik qurilmalarni, ularning o‘rnatilish sifatini tekshirib
  ko‘rish maqsadida kompleks sinab ko‘rish (ishlab turgan holatida) xarajatlari;
  3) ishchi kuchlari qabul qilish va yangi ishga tushirilgan korxonada ishlash uchun
  kadrlar tayyorlash bilan bog‘liq xarajatlar;
  4) asosiy vositalar va nomoddiy aktivlarning jadallashtirilgan usulda hisoblangan
  amortizatsiya summasi bilan belgilangan normalar bo‘yicha hisoblangan amortizatsiya summasi
  o‘rtasidagi farq.
  Shubhali qarzlar bo‘yicha zaxira tashkil etish uchun qilingan xarajatlar umidsiz deb e’tirof
  etilgan qarzdorlikni hisobdan chiqarilayotganda, hisobdan chiqarilishi lozim bo‘lgan umidsiz
  qarzdorlik miqdoridan oshmaydigan summada chegirib tashlanadi.
  Soliq solinadigan foydani aniqlashda chegirilmaydigan xarajatlarga quyidagilar kiradi:
  243
  1) moddiy qimmatliklarning tabiiy kamayishi normalaridan ortiqcha yo‘qotishlar va
  buzilishlar;
  2) xodimlarga beriladigan yoki soliq to‘lovchining umumiy ovqatlanish ehtiyojlari uchun
  yordamchi xo‘jaliklar tomonidan ishlab chiqariladigan tovarlar (ishlar, xizmatlar) bo‘yicha narxdagi
  farqlar (zararlar);
  3) normalardan ortiqcha xarajatlar (xizmat safarlari, vakillik xarajatlari, ixtiyoriy sug‘urta
  turlari bo‘yicha ajratmalar);
  4) nodavlat pensiya jamg‘armalariga ajratmalar;
  5) xo‘jalik boshqaruvi organini saqlab turish uchun ajratmalar;
  6) umumiy ovqatlanish korxonalari yoki boshqa chet tashkilotlarga joylarni bepul berish
  xarajatlari, ushbu korxonalar va tashkilotlar uchun kommunal xizmatlar ko‘rsatish qiymatini to‘lash;
  7) yillik moliyaviy hisobotni bir hisobot davrida bir martadan ortiq auditdan o‘tkazish
  xarajatlari;
  8) soliq to‘lovchining faoliyatida talab etilmaydigan kasblar bo‘yicha kadrlar tayyorlash
  xarajatlari;
  9) xodimlarga bepul ko‘rsatiladigan kommunal xizmatlar, beriladigan oziq-ovqatlar, tovarlar,
  mahsulotlar va boshqa qimmatliklar yoki xodimlar uchun ishlar hamda xizmatlarni bajarish qiymati,
  ularga bepul beriladigan uy-joy haqini to‘lash xarajatlari (yoki uy-joy, kommunal xizmatlar va
  boshqalar uchun pul kompensatsiyasi summalari);
  10) xodimlarga qo‘shimcha berilgan ta’tillarga to‘langan haq va ular yuzasidan qonun
  hujjatlarida nazarda tutilgan normalardan ortiqcha kompensatsiyalar;
  11) xodimlarning ovqatlanishi, yo‘l haqi, davolanishi uchun, davolanish va dam olishi uchun
  yo‘llanmalar, ekskursiyalar va sayohatlar uchun, sport sektsiyalari, to‘garaklari, klublaridagi
  mashg‘ulotlarga, madaniy-tomosha, jismoniy tarbiya va sport tadbirlariga borishi uchun, obunaga
  hamda xodimlarning shaxsiy foydalanishi uchun tovarlarga qilingan xarajatlarning o‘rnini qoplash
  yoki to‘lash va boshqa shunga o‘xshash to‘lovlar;
  12) pensiyalarga ustamalar, pensiyaga chiqayotgan mehnat faxriylariga biryo‘la to‘lanadigan
  nafaqalar;
  13) xodimlarga to‘lanadigan moddiy yordam, moddiy yordam bundan mustasno;
  14) ishlab chiqarishda shikastlanganlik tufayli mehnat layoqatini yo‘qotganlik
  munosabati bilan tegishli vakolatli organlarning qarorlarisiz haqiqatdagi ish haqigacha to‘lanadigan
  to‘lovlar;
  15) ekologiya, sog‘lomlashtirish hamda boshqa xayriya jamg‘armalariga, madaniyat, xalq
  ta’limi, sog‘liqni saqlash, ijtimoiy ta’minot, jismoniy tarbiya va sport korxonalari, muassasalari va
  tashkilotlariga, mahalliy davlat hokimiyati organlariga, fuqarolarning o‘zini o‘zi boshqarish
  organlariga badallar kiritish;
  16) ishlab chiqarish jarayoni bilan bog‘liq bo‘lmagan sog‘liqni saqlash va dam olishni tashkil
  qilish tadbirlariga xarajatlar;
  17) mahsulot ishlab chiqarish bilan bog‘liq bo‘lmagan ishlarni (xizmatlarni) (shaharlar va
  shaharchalarni obodonlashtirish ishlari, qishloq xo‘jaligiga yordam ko‘rsatish va boshqa turdagi ishlar)
  bajarishga sarflangan xarajatlar;
  18) atrof muhitni ifloslantirganlik va chiqindilarni joylashtirganlik qonun hujjatlarida
  belgilangan normalardan ortiqcha bo‘lganligi uchun kompensatsiya to‘lovlari;
  19) kredit shartnomasida muddatli qarzlar uchun nazarda tutilgan stavkalardan ortiqcha to‘lov
  muddati o‘tgan hamda uzaytirilgan kreditlar (zayomlar) bo‘yicha foizlar;
  20) loyihalardagi va qurilish-montaj ishlaridagi kamchiliklarni, shuningdek ob’ekt
  yonidagi omborga tashib keltirilguniga qadar yuz bergan buzilishlar va deformatsiyalarni bartaraf
  etish bo‘yicha xarajatlar, korroziyaga qarshi muhofazadagi nuqsonlar tufayli taftish o‘tkazish (asbob-
  uskunalarni qismlarga ajratish) xarajatlari, ushbu xarajatlarni kamchiliklar, buzilishlar yoki zararlar
  244
  uchun javobgar bo‘lgan mahsulot yetkazib beruvchi yoki boshqa xo‘jalik yurituvchi sub’ektlar
  hisobiga o‘rnini qoplash mumkin bo‘lmagan miqdordagi boshqa shunga o‘xshash xarajatlar;
  21) bayram sanalari va muhim sanalar, jamoat faoliyatidagi yutuqlar munosabati bilan
  xodimlarni rag‘batlantirish hisoblanadigan bir yo‘la mukofotlar;
  22) sud chiqimlari;
  23) aybdorlari aniqlanmagan o‘g‘irliklar va kamomaddan yoki aybdor tomon hisobidan zarur
  summalarning o‘rnini qoplash mumkin bo‘lmaganda ko‘rilgan zararlar;
  24) soliq to‘lovchining asosiy vositalari va boshqa mol-mulkining (aktivlarining) chiqib
  ketishidan (balansdan chiqarilishidan) ko‘rilgan (buxgalteriya hisobi to‘g‘risidagi qonun
  hujjatlariga muvofiq aniqlanadigan) zararlar;
  25) xo‘jalik shartnomalari shartlarini va qonun hujjatlarini buzganlik uchun to‘langan
  yoki tan olingan jarimalar, penya hamda boshqa turdagi sanktsiyalar;
  26) davlat ulushlarini boshqarish bo‘yicha boshqaruvchi kompaniyalar, davlat ishonchli
  boshqaruvchilari va ishonchli boshqaruvchilar xizmatlarining qiymatini hamda ularga mukofotlar
  to‘lash, shuningdek kompaniyalarning boshqa professional boshqaruvchilariga mukofotlar to‘lashga
  doir xarajatlar;
  27) boshqa xarajatlar.
  |